Analiza stranice artecasa.co

* Stranica bez uvoda. Nema detalja o proizvodima koji se prodaju nego samo slike u sklopu kuhinje, kao ni detalja o firmi koja prodaje kaljeno staklo, već je samo tu njihov logo.
* Ne sviđa mi se implementacija kuhinje i kaljenog stakla, ubačeno je puno funckionalnosti i mogućnosti, ali bez nekog efekta za kupca, jer ovo ne može kupcu da stvori pravu sliku o izgledu kaljenog stakla. Efektivnije bi bile stvarne slike kako kaljeno staklo izgleda u kuhinji, kao što je prikazano na njihovoj facebook stranici.
* Grupisanje kaljenog stakla u kategorije je dobro.
* Performanse prebacivanja iz kategorije u kategoriju kaljenog stakla kao i prikaz kaljenog stakla na kuhinji su dobre, kod mene nije bilo problema.

Preko mobitela

* Prvi put sam na ovu stranicu ušao preko mobilnog telefona. Na prvi pogled stranica nejasna, kao klijent koji prvi put posjećuje stranicu nisam znao šta se prodaje.
* Grupisani meni gdje se bira kategorija kaljenog stakla je skoro neupotrebljiv jer su mala polja za izbor kategorije.
* Nedostatak je takođe što se kuhinja ne može uvećati kako bi se bolje vidjelo kaljeno staklo.
* Izled broja telefona u kontakt formi je malo neozbiljan, nedostaje opcija da kliknem na njega i da mi ponudi opciju pozivanja da ne moram kopirati broj.

Zaključak: Glavni dio stranice sa kuhinjom posjeduje mnogo mogućnosti u smislu odabira kaljenog stakla, ali bez informacija o samom proizvodu sem slike. U kontakt dijelu stranice informacije o firmi nemamo, sem broja telefona. **Stranica odaje utisak da je nedovršena.**